AT.Lærer

=Lærerinstruksjon= Dette opplegget er avhengig av at læreren og elevene mestrer geogebra. Det er er en stor fordel at alle elevene har en pc hver, slik at de kan prøve ut ting på egenhånd før de går sammen og diskuterer. Det er en forutsetning at alle pc-ene har geogebra og java. Opplegget er dessuten lagt opp slik at læreren bør ha smartboard tilgjengelig for å ta de viktige klassesamtalene underveis.

Dette opplegget er ikke bestemt til et årstrinn, men kan gjennomføres på hvilket som helst trinn på ungdomsskolen. Men det forutsetter at eleven har forkunnskaper om egenskapene til trekanter, som tre kanter, tre hjørner, tre vinkler, vinkelsum, og egenskaper til en vinkel og forhold/målestokk..


 * Hvor lang tid?** Det kan variere veldig hvor lang tid man bruker på dette. Men dersom lærer følger våre anbefalinger i lærerinstruksen, der vi legger opp til en kombinasjon av individuelt arbeid, to og to, gruppesamarbeid og felles klassediskusjoner gjennom hele opplegget, har vi beregnet varigheten til hele opplegget til to hele klokketimer. Slik oppbygningen er vil det være naturlig å ha en en oppstart der man går igjennom læringsmål, diskuterer bildet, skriver tankekart og gjør de to første oppgavene (som egentlig er fire oppgaver) den første timen og de fire siste oppgavene den andre timen.


 * Struktur:** For å få en god struktur anbefaler vi å sette tidsbegrensninger på hvor lenge elevene får jobbe individuelt og i grupper, før man samler alle for å oppsummere, diskutere og reflektere sammen rundt det de har jobbet med. Det gjør at elevene jobber med det samme hele tiden og at man kan ha felles klassediskusjoner. Men det forutsetter selvfølgelig man differensierer innenfor oppgavene og at oppgavene kan utvides.

På denne siden er det en instruksjon på hvordan du som lærer kan legge opp undervisningen rundt dette opplegget. Konteksten rundt er vel så viktig som opplegget fordi det blandt annet er gjennom kommunikasjon og samhandling elever lærer (Se lærerveiledning). Det vil komme instruksjoner for hver oppgave. Her vil vi fokusere på misoppfatninger, hvordan differensiere, viktige begreper, og gode spørsmål for å initiere til kognitiv tenkning og for å oppnå forståelse hos hver enkelt elev. Vi vil også begrunne hvorfor vi har valg de oppgavene vi har, og rekkefølgen på dem.

Før vi ser på oppgavene skal vi se på målene for opplegget. Opplegget dekker følgende kompetansemål:

Kompetansemål - Geometri
Mål for opplæringa er at eleven skal kunne
 * analysere, også digitalt, eigenskapar ved to- og tredimensjonale figurar og bruke dei i samband med konstruksjonar og berekningar
 * bruke formlikskap og Pytagoras’ setning i berekning av ukjende storleikar
 * utforske, eksperimentere med og formulere logiske resonnement ved hjelp av geometriske idear, og gjere greie for geometriske forhold som har særleg mykje å seie i teknologi, kunst og arkitektur.

Dette opplegget er med på å hjelpe elevene til å oppnå deler av disse tre kompetansemålene, og er ment som en oppstart på emnet om formlikhet. De analyserer todimensjonale trekanter digitalt, og forbereder seg til å kunne bruke formlikhet i beregninger av størrelser. Opplegget legger tilrette for utforsking og eksperimentering rundt formlikhet som er ett geometrisk forhold som brukes mye i teknologi, kunst og arkitektur.

Ut fra disse tre kompetansemålene har vi utformet et læringsmål for formlikhet: Eleven skal etter at han er ferdig med dette opplegget kunne vite og begrunne om trekanter er formlike, og kunne bruke dette når de skal beregne sider i en trekant

Man er aldri sikker på hvilke elevsvar og misoppfatninger man kan møte, men noen "vanlige" oppfatninger når det kommer til formlikhet er: - at trekantene må stå "samme" vei for at de skal være formlike - at når du skal finne forhold subtraherer du de to verdiene - at de ikke vet at forhold er multiplikativt. De tror at de kan addere det samme på alle sidene. - at speilvendte trekanter ikke er formlike
 * Misoppfatninger rundt teamet formlikhet:**

Når elevene kommer inn på formlikhetsiden møter de først læringsmålet og bildet under. Her bør læreren gå gjennom læringsmålet slik at alle forstår det og får ett klart bilde av hva de skal lære. Dette skaper også en forventning for hva som kommer. Bildet kan også diskuteres, for å innlede temaet formlikhet. Her kan lærer spørre hva dette bildet har med formlikhet å gjøre? Mer eksplisitt kan man også spørre elevene om de kan finne former som er like på bildet?

media type="custom" key="18980208" align="center"

I fremtiden synes vi at det skal være ett mål at siden skal være selvstendig og uavhengig av andre program/verktøy. For elevene skal kunne lagre sitt arbeid og få vurdering fra lærer, har vi løst dette ved at de åpner ett Word dokument og bruker Print Screen for å lime inn hver oppgave som bilder i Word. Dette må deretter sendes til lærer. For å åpne Word kan eleven klikke på "Svar på oppgaver".